钦定古今图书集成/明伦汇编/闺媛典/第101卷 > 皇清七 > 严灿妻顾氏
## 钦定古今图书集成/明伦汇编/闺媛典/第101卷 > 皇清七 > 严灿妻顾氏

按《吴县志》：“顾氏，柳社人，庠生顾明命女。年十四，适严灿。顺治二年，湖寇陈攀劫金华家。明年，攀系狱。华与灿素有隙，陷以攀党，置之辟。七年，敕按臣覆谳就戮。时巡按御史张慎学按临，氏挟刃怀词进院，历阶遽剸一刃，身仆地。御史惊视之，犹张眸熟视，复剸一刃而吭绝。会御史还台中，灿累囚如故。八年，御史秦世” 祯按吴张托之，疏白灿冤，表氏为“烈妇” ，葬虎丘山塘。